Translate the text from Welsh to English.



 
Bydd y system drethi flaengar o gymorth i bobl sy'n prynu tŷ am y tro cyntaf yn ogystal â busnesau pan fydd y dreth trafodiadau tir (LTT) a'r dreth gwarediadau tirlenwi (LDT) yn cael eu cyflwyno ar 1 Ebrill 2018\. Bydd y dreth trafodiadau tir yn disodli treth dir y dreth stamp a'r dreth gwarediadau tirlenwi’n disodli’r dreth tirlenwi. 

O dan y cyfraddau newydd ar gyfer y dreth trafodiadau tir, bydd y trothwy ar gyfer dechrau talu treth ar eiddo yn uwch yng Nghymru nag yn unman arall yn y Deyrnas Unedig (DU). Cymru hefyd fydd y wlad gyntaf yn y DU i gyflwyno cyfradd uwch newydd ar gyfer y dreth gwarediadau tirlenwi ac i atal pobl rhag cael gwared ar wastraff yn anghyfreithlon. 

Ar gyfer y dreth trafodiadau tir (LTT), bwriedir gosod y cyfraddau a ganlyn:



| **Cyfraddau LTT preswyl** | |
| --- | --- |
| **Trothwy pris** | **Prif gyfraddau preswyl** |
| £0 \- £150,000 | 0% |
| £150,000 \- £250,000 | 2\.5% |
| £250,000 \- £400,000 | 5% |
| £400,000 \- £750,000 | 7\.50% |
| £750,000 \- £1\.5m | 10% |
| £1\.5m ac uwch | 12% |

Drwy gynyddu'r trothwy ar gyfer dechrau talu'r dreth, ar gyfartaledd, ni fydd prynwr tŷ am y tro cyntaf yn talu unrhyw dreth.

Bydd pob un sy'n prynu eiddo preswyl sy'n costio hyd at £400,000 yn talu'r un faint o dreth, neu lai o dreth, ag yr oedd o dan dreth dir y dreth stamp. Ar gyfartaledd, bydd prynwr tŷ yn talu bron i £500 yn llai o dreth nag o dan dreth dir y dreth stamp.

Bydd naw o bob deg sy'n prynu tŷ yng Nghymru naill ai'n talu'r un faint o dreth ag o dan y system treth dir y dreth stamp bresennol neu lai o dreth.

Bydd cyfradd uwch o dreth yn cael ei chodi ar brynwyr eiddo preswyl ychwanegol. Bydd hyn yn golygu 3% arall ar ben y brif gyfradd breswyl ym mhob band, sydd yr un fath yn union â'r system treth dir y dreth stamp bresennol.



| **Cyfraddau LTT amhreswyl** | |
| --- | --- |
| **Trothwy pris** | **Cyfraddau** |
| £0 \- £150,000 | 0% |
| £150,000 \- £250,000 | 1% |
| £250,000 \- £1m | 5% |
| £1m ac uwch | 6% |

Bydd y gyfradd dechrau talu treth ar gyfer prynu eiddo busnes yn is yng Nghymru nag yn unman arall yn y DU. Bydd pob busnes sy'n prynu eiddo hyd at £1\.1m yng Nghymru naill ai'n talu dim treth neu hyd at £1,000 yn llai o dreth nag o dan dreth dir y dreth stamp.



| **Cyfraddau les LTT amhreswyl** | |
| --- | --- |
| **Trothwy gwerth presennol net** | **Cyfraddau** |
| £0 \- £150,000 | 0% |
| £150,000 \- £2m | 1% |
| £2m ac uwch | 2% |

I adlewyrchu'r farchnad eiddo yng Nghymru, bydd y gyfradd les amhreswyl uchaf ar gyfer y dreth trafodiadau tir yn gymwys o drothwy gwerth presennol net is. Yn achos pryniannau rhydd\-ddaliadau a thrafodiadau sydd ag iddynt bremiymau les, rhagwelir na fydd 60% o drafodiadau trethadwy yn talu unrhyw dreth.

Ar gyfer y dreth gwarediadau tirlenwi (LDT), bwriedir gosod y cyfraddau a ganlyn:



|  | 2018\-19 | 2019\-20 (cyfradd a ragdybiwyd) |
| --- | --- | --- |
| Cyfradd safonol | £88\.95 | £91\.70 |
| Cyfradd is | £2\.80 | £2\.90 |
| Cyfradd gwarediadau heb eu hawdurdodi | £133\.45 | £137\.55 |

Ar gyfer y ddwy flynedd gyntaf o'r dreth gwarediadau tirlenwi, bydd y gyfradd safonol a'r cyfraddau isaf yn parhau'n gyson â'r rheini ar gyfer y dreth dirlenwi. Bydd hyn yn rhoi sicrwydd a sefydlogrwydd i fusnesau ac yn lleihau'r risg y bydd gwastraff yn cael ei symud ar draws y ffin rhwng Cymru a Lloegr. Bydd y gyfradd newydd ar gyfer gwarediadau heb eu hawdurdodi wedi ei gosod yn 150% o'r gyfradd safonol.

Wrth gyhoeddi'r cyfraddau a'r bandiau newydd, dywedodd yr Athro Drakeford:


> “O fis Ebrill, bydd Cymru yn cyflwyno'r trethi Cymreig cyntaf ers bron i 800 mlynedd, ac yn cefnogi pobl sy’n prynu tŷ am y tro cyntaf ac yn rhoi hwb i fusnesau wrth wneud hynny.
> 
> “Mae datganoli pwerau trethu yn rhoi cyfle inni ailwampio'r trethi presennol a gwneud newidiadau er mwyn bodloni anghenion a blaenoriaethau Cymru’n well. Rydw i wedi bod yn glir bob amser y byddwn ni'n defnyddio'r pwerau hyn i helpu i sicrhau mwy o degwch a chefnogi swyddi a thwf economaidd yng Nghymru.
> 
> “Bydd y cyfraddau a’r bandiau arloesol newydd hyn ar gyfer y dreth trafodiadau tir a'r dreth gwarediadau tirlenwi yn gwneud gwir wahaniaeth i fywydau pobl. Byddant yn helpu i newid ymddygiadau a bydd cymunedau ym mhob cwr o Gymru ar eu hennill. Rydyn ni'n mabwysiadu agwedd feiddgar ond gytbwys tuag at greu system drethi deg ac arloesol."

O dan Ddeddf Cymru 2014, mae gan Lywodraeth Cymru bwerau i gynnig cynigion ar gyfer datblygu trethi newydd yn y meysydd sydd wedi'u datganoli.

Heddiw, cyhoeddodd yr Ysgrifennydd Cyllid restr fer o bedwar syniad ar gyfer trethi newydd \- yn seiliedig ar adborth oddi wrth y cyhoedd \- a fydd yn cael eu datblygu ymhellach yn ystod yr hydref.  Bydd un cynnig yn cael ei roi gerbron Llywodraeth y DU yn 2018 i roi pwerau Deddf Cymru ar brawf.

Bydd y pedwar syniad newydd a fydd yn cael eu hystyried ymhellach fel a ganlyn:

* Treth ar dir gwag
* Treth ar ddeunyddiau plastig untro
* Treth dwristiaeth
* Ardoll i gefnogi gofal cymdeithasol.

Ychwanegodd yr Athro Drakeford:


> “Ym mis Gorffennaf, dechreuais sgwrs genedlaethol yn gofyn i bobl gyflwyno syniadau ar gyfer trethi Cymreig newydd posibl. Cawsom lawer iawn o ymatebion ac rydw i am ddiolch i bawb a gymerodd ran i helpu i siapio dyfodol trethi Cymreig.
> 
> “Mae'r pŵer i gynnig trethi newydd yn un pwysig – gallwn ni ei ddefnyddio i wella pethau ar ran ein cymunedau. Mae gan y pedwar syniad ar gyfer trethi newydd y potensial i wneud hynny.
> 
> “Dros y misoedd sydd i ddod, byddwn ni'n mynd ati o ddifrif i fireinio'r syniadau hyn cyn inni gynnig un syniad i Lywodraeth y DU ddechrau'r flwyddyn nesaf.”







Translation:


 
A progressive tax regime will support first\-time buyers and businesses when land transaction tax (LTT) and landfill disposals tax (LDT) are introduced on 1 April 2018, replacing stamp duty land tax and landfill tax, respectively.

Under the new rates for LTT, Wales will have the highest starting threshold for the property tax in the UK. And Wales will become the first country in the UK to introduce a new higher rate of landfill disposals tax to deter people from disposing of waste illegally.

For land transaction tax, the following rates are planned:



| **Residential LTT rates** | |
| --- | --- |
| **Price threshold** | **Main residential rates** |
| £0 \- £150,000 | 0% |
| £150,000 \- £250,000 | 2\.5% |
| £250,000 \- £400,000 | 5% |
| £400,000 \- £750,000 | 7\.50% |
| £750,000 \- £1\.5m | 10% |
| £1\.5m\-plus | 12% |

By increasing the threshold at which the tax is payable, the average first\-time buyer will pay no tax at all.

All buyers of residential properties costing up to £400,000 will pay the same or less tax than under stamp duty land tax and the average home buyer will pay nearly £500 less tax than under stamp duty land tax.

9 out of 10 home buyers in Wales will either pay the same or less tax than under the current stamp duty land tax regime.

For people buying an additional residential property, the higher rate of tax will be levied – an additional 3% on top of the main residential rate in each band; this is the same as under the current stamp duty land tax regime.



| **Non\-residential LTT rates** | |
| --- | --- |
| **Price threshold** | **Rates** |
| £0 \- £150,000 | 0% |
| £150,000 \- £250,000 | 1% |
| £250,000 \- £1m | 5% |
| £1m plus | 6% |

Wales will have the lowest starting rate of tax for the purchase of business premises in the UK. All businesses buying premises up to the value of £1\.1m in Wales will either pay no tax or up to £1,000 less tax than under stamp duty land tax.



| **Non\-residential LTT lease rates** | |
| --- | --- |
| **Net present value threshold** | **Rates** |
| £0 \- £150,000 | 0% |
| £150,000 \- £2m | 1% |
| £2m plus | 2% |

To reflect the property market in Wales, the top LTT rate for non\-residential lease rates will apply from a lower net present value threshold. For freehold purchases and transactions with lease premiums, it is forecast that 60% of taxable transactions will pay no tax.

For landfill disposals tax, the following rates are planned:



|  | 2018\-19 | 2019\-20 (assumed rate) |
| --- | --- | --- |
| Standard rate | £88\.95 | £91\.70 |
| Lower rate | £2\.80 | £2\.90 |
| Unauthorised disposals rate | £133\.45 | £137\.55 |

For the first 2 years of LDT, the standard and lower rates will remain consistent with those for landfill tax. This will provide certainty and stability for businesses and reduce the risk of waste moving across the Wales\-England border. The new unauthorised disposals rate will be set at 150% of the standard rate.

Announcing the rates and bands, Professor Drakeford said:


> “From April, Wales will introduce the first Welsh taxes in almost 800 years, supporting first\-time buyers and boosting business.
> 
> “The devolution of tax powers provides us with the opportunity to reshape and make changes to improve existing taxes to better meet Wales’ needs and priorities. I have always been clear that we will use these powers to help improve fairness and support jobs and economic growth in Wales.
> 
> “These new progressive rates and bands for land transaction tax and landfill disposals tax will make a real difference to people’s lives; help change behaviours and deliver improvements to communities across Wales. We are being bold but balanced and leading the way in creating a fair and progressive tax system.”

Under the Wales Act 2014, the Welsh Government has powers to put forward proposals for the development of new taxes in areas of devolved responsibility.

The Finance Secretary today announced a shortlist of 4 new tax ideas – based on feedback from the public – which will be developed further this autumn. One proposal will be put to the UK government in 2018 to test the Wales Act powers.

The 4 new ideas which will be explored further are:

* vacant land tax
* disposable plastic tax
* tourism tax
* levy to support social care.

Professor Drakeford added:


> “In July, I started a national debate asking people to put forward ideas for potential new Welsh taxes. We received a large number of responses and I’d like to thank everyone who got involved and helped shape future Welsh taxes.
> 
> “The power to propose new taxes is an important one, which we can use to deliver improvements for our communities. The 4 new tax ideas have the potential to do just that.
> 
> “Over the coming months, further work will get underway to refine these before we propose one idea to the UK government early next year.”